Studium Biblicum Franciscanum

**Studium Biblicum Franciscanum** (SBF) er et senter for bibelsk og arkeologisk forskning og studier med base i Jerusalem.
## Historie og organisering
*Studium Biblicum Franciscanum* var planlagt siden 1901 av Kustodiet for Det hellige land understilt fransiskanerordenen. Det ble grunnlagt i 1924 som et senter for bibelsk og arkeologisk forskning og studier, som utviklet seg til et universitet med undervisnings- og forskningsfokus på bibelvitenskap og kristen arkeologi. *Studium Biblicum Franciscanum* har sitt hovedkvarter i det store fransiskanerklosteret i Gamlebyen i Jerusalem, *Flagellatio-klosteret* på Via Dolorosa.

Siden 2001 har *Studium Biblicum Franciscanum* vært et fakultet for bibelvitenskap og arkeologi tilknyttet Det pavelige universitet Antonianum, den fransiskanske ordenshøyskolen i Roma.

*Studium Biblicum Franciscanum* er utgiver av flere akademiske publikasjoner. I det teologisk-arkeologiske tidsskriftet *Liber Annuus* vises vitenskapelige artikler på ulike språk, redaksjonen er på italiensk. Følgende serier er også publisert: «Collectio Maior», «Collectio Minor», «Analecta» og «Museum».

## Undervisning og forskning
Studietilbudet fokuserer på to emner: lisensiat og doktorgrad i bibelvitenskap og arkeologi. Det tilbys også et diplom i bibel-orientalske vitenskaper og et bibelsk diplom. I tillegg, siden 1982, har grunnleggende filosofiske og teologiske studier vært mulig gjennom «Studium Theologicum Jerosolymitanum». Undervisningsspråket er italiensk.

Undervisnings- og forskningsområdene er gammel- og nytestamentlig eksegese, bibelsk og kristen historie, bibelske og orientalske språk og bibelsk arkeologi. Tallrike utgravninger i Det hellige land er overvåket, som i Betania, Betfage, Betlehem, Ein Karem, Emmaus (*El-Qubeibe*), Herodion, Jerusalem (Gravkirken, Getsemane, *[[Dominus Flevit-kirken]]*), Kapernaum, Kana, Nasaret, Nebo, Machaerus, Migdal (Magdala), Tabgha og Taborfjellet. Viktige funn er tilgjengelige i et museum.

*Studium Biblicum Franciscanum*-biblioteket har omtrent 50.000 bind og 420 tidsskrifter innen arkeologi, bibelstudier, patristikk, tidlig jødedom, det gamle nære østen og eldgamle reiseskildringer om Det hellige land.
## Beijing / Hongkong
I 1945 grunnla pater Gabriele Allegra O.F.M. (1907–1976) en filial i Beijing, som ble flyttet til Hongkong i 1948.[5] I 1987 ble *Hong Kong Catholic Biblical Institute* grunnlagt. Gabriele Allegra publiserte den første utgaven av Bibelen på moderne kinesisk fra 1935 til 1968 - sammen med *Studium Biblicum Franciscanum* som redaksjonell støtte.

## Prominente tidligere professorer
* Maurus Witzel OFM (1882–1969)
* Donato Baldi OFM (1888–1965)
* Gaudenzio Orfali OFM (1889–1926)
* Sylvester Saller OFM (1895–1976) 
* Paulin Lemaire OFM (1896–1963)
* Bellarmino Bagatti OFM (1905–1990)
* Gabriele Allegra OFM (1907–1976) 
* Virgilio Corbo OFM (1918–1991)
* Augustus Spijkerman OFM (1920–1973) 
* Emanuele Testa OFM (1923–2011)
* Angelo Francesco Lancellotti OFM (1927–1984)
* Virginio Ravanelli OFM (1927–2014)
* Lino Cignelli OFM (1931–2010)
* Alviero Niccacci OFM (1940–2018)
* Frédéric Manns OFM (1942–2021)
* Michele Piccirillo OFM (1944–2008)
* Pietro Kaswalder OFM (1952–2014)
* Patriark Pierbattista Pizzaballa OFM (1965–)

## Referanser